Kolding: Fredag først på aftenen modtog Sydøstjyllands Politi en melding om et færdselsuheld ved Eltangvej i Kolding. En personbil kørte på Højvangen i retning mod nordvest, mens en knallert kørte mod nordøst langs cykelstien, overså sin ubetingede vigepligt og fortsatte tværs over vejen, hvorfor de to køretøjer endte i et sammenstød.

Den 60-årige mand fra Kolding, som førte knallerten, blev kørt på skadestuen med personskade – dog ikke livstruende alvorligt. Den 51-årige kvinde fra Egtved, som sad bag rattet i bilen, pådrog sig ikke større skade ved ulykken.